CELEX: 62018TN0183
Language: da
Date: 2018-03-12 00:00:00
Title: Sag T-183/18: Sag anlagt den 12. marts 2018 — VL m.fl. mod Parlamentet

14.5.2018   
            
            
               DA
            
            
               Den Europæiske Unions Tidende
            
            
               C 166/38
            
         Sag anlagt den 12. marts 2018 — VL m.fl. mod Parlamentet
   (Sag T-183/18)
   (2018/C 166/49)
   Processprog: engelsk
   
      Parter
   
   
      Sagsøgere: VL, VM, VN og VO (ved advokaterne P. de Bandt, M. Gherghinaru og J. Probst)
   
      Sagsøgt: Europa-Parlamentet
   
      Sagsøgernes påstande
   
   
               —
            
            
               Sagsøgte tilpligtes, i overensstemmelse med artikel 89 i Rettens procesreglement, at fremlægge optagelsen af det pågældende plenarmøde.
            
         
               —
            
            
               Sagen antages til realitetsbehandling og sagsøgerne gives medhold, og følgelig:
               
                           —
                        
                        
                           tilpligtes sagsøgte at betale erstatning til VL for det økonomiske og ikke-økonomiske tab som følge af sagsøgtes ulovlige adfærd og forsømmelse.
                        
                     
                           —
                        
                        
                           tilpligtes sagsøgte at betale erstatning til VM, VN og VO for det økonomiske og ikke-økonomiske tab som følge af sagsøgtes ulovlige adfærd og forsømmelse.
                        
                     
         
               —
            
            
               Sagen høres i overensstemmelse med artikel 31 i statutten for Domstolen og artikel 109 i Rettens procesreglement, i tilfælde af, at Retten måtte finde, at afholdelsen af en høring er nødvendig i den pågældende sag.
            
         
               —
            
            
               Europa-Kommissionen tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Sagsøgerne har til støtte for deres søgsmål gjort gældende:
   
               —
            
            
               Sagsøgte tilsidesatte artikel 31 og artikel 35 i Den Europæiske Unions charter om grundlæggende rettigheder og, mere generelt, den almindelige forpligtelse til at udvise agtpågivenhed og omhu, for så vidt som sagsøgte undlod at sikre, at VL havde gode og rimelige arbejdsvilkår og passende lægelig omsorg og bistand.
            
         
               —
            
            
               På grund af sagsøgtes ulovlige adfærd led VL et økonomisk tab, som bestod i en væsentlig reduktion af hans (nuværende og fremtidige) erhvervsmæssige indkomst samt et ikke-økonomisk tab som følge af den uoprettelige og alvorlige forringelse af hans fysiske og psykiske helbredstilstand, tabet af hans politiske og akademiske karriere og den meget væsentlige forringelse af hans sociale og personlige liv.
            
         
               —
            
            
               På grund af sagsøgtes ulovlige adfærd led VM et økonomisk tab, som består i et indkomsttab.
            
         
               —
            
            
               På grund af sagsøgtes ulovlige adfærd led VM, VN og VO et økonomisk tab, som består i betaling af diverse administrative og retlige honorarer og månedlige plejeudgifter, og et ikke-økonomisk tab.